b'\n_START_ARTICLE_\nZavod za sigurnost informacijskih sustava\n_START_PARAGRAPH_\nZavod za sigurnost informacijskih sustava sredi\xc5\xa1nje je dr\xc5\xbeavno tijelo RH za obavljanje poslova u tehni\xc4\x8dkim podru\xc4\x8djima informacijske sigurnosti dr\xc5\xbeavnih tijela \xc5\xa1to obuhva\xc4\x87a standarde sigurnosti informacijskih sustava, sigurnosne akreditacije informacijskih sustava, upravljanje kriptomaterijalima koji se koriste u razmjeni klasificiranih podataka te koordinaciju prevencije i odgovora na ra\xc4\x8dunalne ugroze sigurnosti informacijske sigurnosti._NEWLINE_ZSIS je nadle\xc5\xbean za aktivnosti vezane uz sigurnost informacijskih sustava i mre\xc5\xbea dr\xc5\xbeavnih tijela, upravljanje kriptomaterijalima koji se koriste u razmjeni klasificiranih podataka izme\xc4\x91u dr\xc5\xbeavnih tijela i stranih dr\xc5\xbeava i organizacija te koordinaciju prevencije i otklanjanja problema vezanih uz sigurnost ra\xc4\x8dunalnih mre\xc5\xbea u dr\xc5\xbeavnim tijelima._NEWLINE_Imenovanjem ravnatelja ZSIS-a u lipnju 2007. godine, ZSIS po\xc4\x8dinje s radom. Jedna od prvih zada\xc4\x87a ZSIS-a, temeljem Zakona o informacijskoj sigurnosti, \xc4\x8dlanak 18, jest reguliranje standarda tehni\xc4\x8dkih podru\xc4\x8dja sigurnosti informacijskih sustava pravilnicima koji \xc4\x87e se primjenjivati na sva dr\xc5\xbeavna tijela, tijela jedinica lokalne i podru\xc4\x8dne (regionalne) samouprave, pravne osobe s javnim ovlastima koje u svom djelokrugu koriste klasificirane i neklasificirane podatke kao i na pravne i fizi\xc4\x8dke osobe koje ostvaruju pristup ili postupaju s klasificiranim podacima._NEWLINE_Osim dono\xc5\xa1enja navedenih Pravilnika, ZSIS je zadu\xc5\xbeen i za trajno uskla\xc4\x91ivanje standarda tehni\xc4\x8dkih podru\xc4\x8dja sigurnosti informacijskih sustava u Republici Hrvatskoj s me\xc4\x91unarodnim standardima i preporukama kao i za sudjelovanje u nacionalnoj normizaciji podru\xc4\x8dja sigurnosti informacijskih sustava.'